Source: https://www.juridice.ro/132405/propuneri-piccj-pentru-directiile-de-actiune-ale-csm-pentru-2011.html
Timestamp: 2020-06-03 21:44:46+00:00
Document Index: 7773506

Matched Legal Cases: ['ICCJ ', 'CSM ', 'ICCJ ', 'CSM ', 'ICCJ\n', 'ICCJ ', 'CSM ']

JURIDICE » Propuneri PICCJ pentru directiile de actiune ale CSM pentru 2011
⁞ 2.497 online
Propuneri PICCJ pentru directiile de actiune ale CSM pentru 2011
14.01.2011 | Anemarie LAZARESCU
Parchetului de pe langa Inalta Curte de Casatie si Justitie a facut publice principalele propuneri pentru directii de actiune ale Consiliului Superior al Magistraturii pentru anul 2011.
Potrivit unui comunicat al PICCJ, in cadrul sedintei din 13 ianuarie 2011 a Plenului CSM, propunerile pentru 2011au fost aprobate si sunt urmatoarele:
– stabilirea unei politici de resurse umane previzibile si coerente;
– uniformizarea modalitatilor de acces in magistratura si a modului de desfasurare a concursurilor pentru accederea in magistratura;
– marirea capacitatii administrative a Institutului National al Magistraturii;
– reevaluarea sistemului de promovare, respectiv a numirilor in functii de conducere, avand in vedere ca potrivit actualului sistem nu este asigurata intotdeauna identificarea persoanelor cu vocatie manageriala;
– stabilirea unor prioritati pentru organizarea examenelor de promovare in functii de executie in raport cu volumul de activitate al unitatii de parchet si gradul de ocupare a schemelor de personal;
– modificarea sistemului de evaluare al magistratilor care in prezent cuprinde criterii mai mult formale;
– reevaluarea tuturor detasarilor magistratilor tinand seama de deficitul major de personal existent in sistemul judiciar;
– instituirea unui mod obiectiv si transparent de recrutare a inspectorilor din cadrul Inspectiei Judiciare a Consiliului Superior al Magistraturii corespunzator spiritului legislatiei in vigoare si renuntarea la actuala procedura, respectiv de recrutare pe baza interviului;
– reevaluarea modalitatii de efectuare a controlului de catre Inspectia Judiciara a Consiliului Superior al Magistraturii, respectiv prin stabilirea unor prioritati;
– armonizarea prioritatilor Parchetului de pe langa Inalta Curte de Casatie si Justitie cu cele ale Consiliului Superior al Magistraturii, mai ales din perspectiva efectuarii controalelor inspectiei judiciare si a ocuparii posturilor vacante;
– elaborarea unui plan de pregatire profesionala a tuturor magistratilor pentru implementarea noilor coduri;
– reevaluarea Regulamentului instantelor de judecata si a parchetelor de pe langa acestea, precum si a reglementarilor in domeniul comunicarii cu mass-media;
– modificarea procedurii de promovare a judecatorilor la Inalta Curte de Casatie si Justitie si stabilirea unor criterii si conditii obiective si transparente.
Aflaţi mai mult despre Consiliul Superior al Magistraturii, CSM, Institutul National al Magistraturii, PICCJ
Până acum a fost scris un singur comentariu cu privire la articolul “Propuneri PICCJ pentru directiile de actiune ale CSM pentru 2011”
15.01.2011 la 02:41
Nimic despre independenţa procurorilor!